text: ПАРАДОКСИ И ИСТИНИ ПРИ "ДЕМОКРАЦИЯТА"
  В последно време чрез СМИ, светът все по-често се оценява като все по-несигурен и враждебен. Аз мисля, че когато се правят такива констатации от буржоазните глашатаи и идеолози, трябва много да се внимава. В казването на истините, те все не стигат до края, остават си вратички за измъкване и усукване на нещата. От тях няма да се чуе, че напрежение в обществото се поражда поради класовата му същност и засилването на противоречието между класата на буржоазията и класата на пролетариата. Отклоняването на вниманието от този факт насочва мисленето на хората към война по теорията на Малтус, което е недопустимо. Световната буржоазия, обаче, не се съобразява с какви тежести ще бъдат натоварени трудовите хора. В този ред веднага след Втората световна война беше обявена Студената война. Бойните действия се водеха с пълна пара в сферата на идеологията. Усилията на буржоазията бяха насочени към дискредитиране на комунистическите партии от социалистическия лагер и вкарване в тях на представители на буржоазната интелигенция. И успяха, навредиха на социализма. Това най-добре се видя в започналите в края на XX век промени. От TV екраните най-често се показваха агентите на Запада – номенклатурни кадри, интелектуалци с партийни билети на БКП от преди 10 ноември 1989 г. Усвоили добре западната пропаганда, те започнаха да хулят социализма. Започнаха в надпревара да се отричат от възгледите си и да рекушират омразата на обществото от себе си към БКП. То бяха приказки, лъжи, клишета, папагалщина, компромати, заблуди, подскачания… Поведението им беше забавно, но си личеше, че пак ще направят някоя пакост. Така се получи – спряха строителството на социализма и започнаха реставрацията на капитализма с "човешко лице". Възстановиха политическите партии на капитала от преди 9. IX. 1944 година с почти същите имена – реформатори, либерали, патриоти, родолюбци, демократи, "консерви" и т.н.т., и с еднакво съдържание – антикомунистическо. След 26 години управление на основните партии, модерните БСП и СДС, пакостите са на лице – мизерия, неоколониална зависимост, нихилизъм и духовна бедност на хората. И макар, че все са без доверие , те са си постоянно в парламента, "нищо старо не са забравили, нищо ново не са научили"…
  Естествено е, с минаване на времето, младото поколение да иска да знае повече какво са загубили от социализма и какво са спечелили от промените. В този аспект, аз мисля, че основната причина за спиране строителството на социализма е предателството с подкрепата на капитала от вън, започнал вече поредната световна война. Признаците и́ се виждат от всички посоки. Надмощието на капитала е явно и в самите територии от бившия соцлагер. Ще допълня само, че е грешка ако някой търси някаква фронтова линия начертана на географска карта, на която се водят бойни действия. Сега не е така. Логиката на войната показва, че при всяка нова поредна война се вкарват нови оръжия, които правят фронтовата линия все по-нагъната и с по-неочертан тил. По – скоро сега фронтовата линия, както и бежанския поток, подсказват, че са на лице и са в ход нови оръжия от рода на психотронните и кибернетичните, а тила е като фронта. През XX век фронтовата линия минаваше през столиците на социалистическите страни. Сега минава през Москва, Киев, Анкара, Арабските страни, Париж, Лондон, Берлин, Брюксел. Там дезинформацията и саботажите са ежедневие. Думата тероризъм е в речника на всички правителства. Няма изключение и за нашето буржоазно правителство. Скоро ще стане ясно, че нито НАТО, нито ЕС ще станат гарант за нашата сигурност. Тя може да бъде спасена само от социализма. Капитализмът е обречен. Но без истинска комунистическа партия, която да подготви пролетариата за революция, той няма да слезе от историческата сцена. В момента БКП се изгражда като такава партия. За онези, които се съмняват в това и тези които не знаят – трябва да разберат, че името и́ беше запазено от, наричания от медиите комунист №1, Владимир Спасов. В най-смутното време беше запазена нейната идейна насоченост. И когато БСП и СДС започнаха да гонят работниците от заводите, а селяните от ТКЗС и да ги настройват срещу комунизма – БКП застана на тяхна страна, на страната на трудовите хора.
  10.02.2016 година
  Tags: КАПИТАЛИЗЪМ, комунизъм, Социализъм
  ← СЪВМЕСТНА ПРОТЕСТНА ДЕКЛАРАЦИЯ на Българската Комунистическа Партия и Българска Работническа Партия /комунисти/